**PREKIŲ PIRKIMO-PARDAVIMO SUTARTIS Nr. AŠT 23-108**

2023-11-27, Alytus

**UAB „Alytaus šilumos tinklai“**, juridinio asmens kodas 149947714, buveinės adresas Pramonės g. 9, Alytus, atstovaujama generalinio direktoriaus Mindaugo Nevardausko, veikiančio pagal bendrovės įstatus, toliau – „Pirkėjas“, ir

**UAB „Axioma servisas“**, juridinio asmens kodas 304602530, buveinės adresas Ozo g. 12A-1 Vilnius, atstovaujama generalinio direktoriaus Artūro Lopetos, veikiančio pagal bendrovės įstatus, toliau – „Pardavėjas“,

toliau kartu šioje prekių pirkimo – pardavimo sutartyje vadinami „Šalimis“, o kiekvienas atskirai – „Šalimi“, sudarė šią OXOR-P matavimo modulio, paramagnetinio O2 matavimo modulio SICK dalies Nr. 2051052 pirkimo-pardavimo sutartį, toliau vadinamą „Sutartimi“ ir susitarė dėl toliau išvardintų sąlygų.

1. **Šalių pareiškimai ir garantijos** 
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal Lietuvos Respublikos įstatymus;
      2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms tiekti;
      3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

**2. Sutarties dalykas**

2.1. Pardavėjas įsipareigoja Sutartyje nustatyta tvarka ir sąlygomis perduoti Pirkėjo nuosavybėn Sutarties reikalavimus atitinkančius OXOR-P matavimo modulio, paramagnetinio O2 matavimo modulio SICK dalį Nr. 2051052 (toliau – Prekės), o Pirkėjas įsipareigoja priimti Prekes ir sumokėti už jas Sutartyje nustatyta tvarka.

2.3. Pardavėjas pareiškia, kad parduodamų Prekių disponavimo, valdymo ir naudojimosi teisės nėra apribotos, trečiųjų asmenų pretenzijų dėl parduodamų Prekių nėra.

2.5. Sutarties vykdymui nėra pasitelkiami subtiekėjai.

# 3. Sutarties kaina ir mokėjimo sąlygos

3.1. Sutarties vertė – 10 110,79 Eur (dešimt tūkstančių šimtas dešimt eurų ir 79 ct) be Pridėtinės vertės mokesčio.

3.2. Pasikeitus Lietuvos Respublikos pridėtinės vertės mokesčio įstatymu nustatytam PVM tarifui, be atskiro Šalių susitarimo PVM bus perskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Pasikeitus kitiems mokesčiams prekių kaina nebus perskaičiuojama.

3.3. Mokėjimo sąlygos: už patiektas Prekes sumokama per 30 (trisdešimt) kalendorinių dienų po PVM sąskaitos faktūros pateikimo per informacinę sistemą „E. sąskaita“ dienos.

3.4. Pirkėjas už perkamas Prekes Pardavėjui atsiskaito mokėjimo pavedimu į Pardavėjo nurodytą banko sąskaitą. Apmokėjimas laikomas įvykdytu, kai pinigai patenka į Pardavėjo sąskaitą.

3.5. Pridėtinės vertės mokesčio sąskaitos faktūros, sąskaitos faktūros, teikiamos naudojantis informacinės sistemos „E. sąskaita“ priemonėmis.

3.6. Sutarčiai taikomas fiksuotos kainos apskaičiavimo būdas, nustatytas Viešųjų pirkimų tarnybos 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“.

3.7. Pardavėjas į Prekių kainą yra įskaičiavęs visas su Prekių tiekimu susijusias išlaidas, visus mokesčius, įskaitant PVM bei PVM sąskaitos faktūros teikimo mokestį per E. sąskaita sistemą, įskaitant, tačiau ne tik:

3.7.1. išlaidas, susijusias su Sutartyje numatytų įsipareigojimų vykdymu (transportavimo, pakavimo, tranzito, tikrinimo, draudimo, pristatytų Prekių surinkimo vietoje ir (arba) paleidimo ir (arba) šių darbų priežiūros išlaidas);

3.7.2. visas su dokumentų, numatytų Techninėje specifikacijoje, rengimu, derinimu ir pateikimu susijusias išlaidas;

3.7.3. Prekių garantinės priežiūros išlaidas, numatomas Sutartyje nurodytam laikotarpiui;

3.7.4. įsisteigimo Lietuvos Respublikoje išlaidas, įskaitant įsiregistravimą Lietuvos Respublikos mokesčių mokėtoju (jei tai reikalinga Prekių tiekimui užtikrinti), arba su laisvo prekių ir (ar) paslaugų (teikiamų kartu su Prekėmis) judėjimo teisės įgyvendinimu susijusias išlaidas (teisės pripažinimo dokumentų, patvirtinimų gavimo iš kompetentingų Lietuvos Respublikos institucijų ir (arba) profesinių bendrijų išlaidas ir kita);

3.7.5. šios Sutarties sudarymo ir vykdymo išlaidas, įskaitant išlaidas, susijusias su priverstiniu Sutarties vykdymu;

3.7.6. visas kitas tiesiogines ir netiesiogines išlaidas, susijusias su Prekių tiekimu, bei bet kokių darbų, reikalingų Prekėms tiekti, kuriuos Pardavėjas, būdamas srities specialistu, turėjo ir galėjo numatyti, jei būtų buvęs pakankamai rūpestingas ir tinkamai atsižvelgęs į aplinkybę, kad Pirkėjas siekia, jog Pardavėjas Prekes tiektų, kartu atlikdamas ir susijusius darbus, kaina;

3.7.7. kitas su Prekių tiekimu susijusias išlaidas.

3.8. Pirkėjas turi teisę be atskiro išankstinio Pardavėjo įspėjimo sulaikyti ir/ar išskaičiuoti iš Pardavėjui pagal šią Sutartį mokamų sumų visas ir bet kokias nuostolių kompensavimo ir/ar netesybų (delspinigių, baudų ir pan.) sumas, Pardavėjo mokėtinas Pirkėjui, t. y. Pirkėjui vienašališkai įskaitant vienarūšį priešpriešinį reikalavimą atitinkamai sumai. Apie atliktą įskaitymą Pirkėjas informuoja Pardavėją.

# 4. Sutarties galiojimas, vykdymo pradžia, trukmė ir terminai

4.1. Sutartis įsigalioja nuo jos pasirašymo dienos ir galioja iki visiško sutartinių įsipareigojimų įvykdymo, bet ne ilgiau kaip 2 (du) mėnesi.

4.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

4.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, garantiniais įsipareigojimais bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

# 5. Pardavėjo teisės ir pareigos

5.1. Pardavėjas įsipareigoja:

5.1.1. nuosekliai vykdyti Sutartį, savalaikiai pristatyti užsakytas Prekes, atitinkančias Sutarties reikalavimus, atlikti kitus įsipareigojimus numatytus Sutartyje, įskaitant ir Prekių defektų šalinimą. Pardavėjas pasirūpina darbų sauga ir darbo jėga, reikalinga Sutarties vykdymui;

5.1.2. atlyginti visus Pirkėjo nuostolius, atsiradusius dėl netinkamos kokybės Prekių, susijusių su defektų šalinimu ir / ar termino praleidimu;

5.1.3. Pasirūpinti įranga ir darbo jėga, reikalinga tinkamam Sutarties vykdymui;

5.1.4. prisiimti Prekių žuvimo ar sugedimo riziką iki Prekių perdavimo Pirkėjui;

5.1.5. atsižvelgti į Sutarties vykdymo metu Pirkėjo pateiktas pastabas, papildomą informaciją, jei jos bus teikiamos;

5.1.6. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Pardavėjas garantuoja Pirkėjui ar trečiajai šaliai nuostolių atlyginimą, jei Pardavėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;

5.1.7. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

5.2. Pardavėjas turi teisę gauti Prekių kainą su sąlyga, kad jis tinkamai vykdo šią Sutartį.

5.3. Pardavėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

# 6. Pirkėjo teisės ir pareigos

6.1. Pirkėjas įsipareigoja:

6.1.1. tinkamai ir sąžiningai vykdyti Sutartį;

6.1.2. priimti Prekes, jeigu jos atitinka šios Sutarties ir Prekėms taikomus kitus kokybės reikalavimus;

6.1.3. pirkimo patikrinti perduodamų Prekių kiekį bei po patikrinimo pasirašyti Prekių gavimo dokumentus;

6.1.4. sumokėti Sutarties kainą Sutartyje nustatyta tvarka ir terminais, jei Prekės atitinka Sutarties sąlygas;

6.1.5. Sutarties vykdymo metu bendradarbiauti su Pardavėju, teikiant informaciją ir/ar dokumentus, būtinus Sutarčiai vykdyti;

6.1.6. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

6.2. Pirkėjas turi teisę atsisakyti priimti Prekes jei jos neatitinka techninėje specifikacijoje keliamų reikalavimų ar jų pridavimas neatitinka Sutarties sąlygų.

6.3. Pirkėjas turi kitas šios Sutarties bei Lietuvos Respublikoje galiojančių teisės aktų numatytas teises.

# 7. Sutarties vykdymo tvarka

7.1. Prekių užsakymas pateikiamas el. paštu arba telefonu.

7.2. Pardavėjas prekes pristatys savo sąskaita per 4 savaites nuo užsakymo pateikimo dienos adresu Pramonės g. 9, Alytus.

7.3. Parduodamas Prekes, Pardavėjas privalo pateikti deklaraciją, patvirtinančią, kad Prekių kokybė atitinka Techninėje specifikacijoje nustatytus kokybės reikalavimus bei garantuoti, kad Prekių pristatymo metu nėra jokių paslėptų trūkumų. Kartu su Prekėmis pardavėjas perduoda pirkėjui visą dokumentaciją ir kitokią informaciją, reikalingą Prekėms tinkamai naudoti.

7.4. Prekių pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių veiksnių įtakos Prekių gabenimo ir sandėliavimo metu, užtikrinti Prekių išsaugojimą jas gabenant.

7.5. Prekės pristatymas pagal Sutarties sąlygas laikomas įvykdytu, kai Pardavėjas pristatė prekę, kartu su Preke pateikė Pirkėjui Prekės atitikties deklaraciją, visą būtiną dokumentaciją lietuvių kalba. Prekės pristatymas pagal Sutarties sąlygas įforminamas Pirkėjui pasirašant PVM sąskaitą faktūrą ar kitą dokumentą.

7.6. Pirkėjas ir Pardavėjas Sutarties vykdymui paskiria atsakingus asmenis, kurie prižiūri Sutarties vykdymą

7.7. Atsakingi asmenys sutarties vykdymui:

|  |  |  |
| --- | --- | --- |
|  | Pirkėjas | Pardavėjas |
| Vardas, pavardė | Vytautas Ptašinskas | Laimis Norvilas |
| Adresas | Pramonės g. 9, Alytus | Ozo g. 12A-1, Vilnius |
| Telefonas | +370 655 89875 | +370 655 49501 |
| El. paštas | vytautas.ptasinskas@alytausst.lt | laimis.norvilas@axs.eu |

7.8. Pirkėjo paskirtas atsakingas asmuo už sutarties ir jos pakeitimų paskelbimą: Kristina Lastauskienė tel. +370 601 60849 el. pastas kristina.lastauskiene@alytausst.lt

7.9 Jei pasikeičia atsakingi asmenys, Šalis turi informuoti kitą Šalį pranešdama ne vėliau, kaip prieš 10 (dešimt) dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

# 8. Prekių kokybė ir garantiniai įsipareigojimai

8.1. Pardavėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti Sutarties sąlygose pateiktus reikalavimus, taip pat perkamų Prekių aprašymus, Prekių dydį / svorį bei daiktų kokybę nustatančių dokumentų reikalavimus.

8.2. Pardavėjas privalo užtikrinti, kad lygiavertė jo ir (arba) jo personalo kvalifikacija būtų užtikrinama visą Sutarties galiojimo laikotarpį.

8.3. Pardavėjas, Pirkėjui pareikalavus, per Pirkėjo nustatytą terminą privalo pateikti Pirkėjui pakankamus įrodymus, jog jis turi visus pagal teisės aktų reikalavimus būtinus Prekių tiekimui Lietuvos Respublikoje leidimus, atestatus, licencijas ir (arba) kitus teisės aktų nustatytus reikalavimus atitinkančius dokumentus.

8.4. Pardavėjo parduodamos Prekės privalo būti naujos, nenaudotos, tinkamos naudoti pagal jų tikslinę paskirtį, be paslėptų Prekių trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtų Prekių naudingumas. Pardavėjas taip pat garantuoja, kad Prekės, tiekiamos pagal Sutartį, yra kokybiškos, neturi dizaino, medžiagų ar darbo defektų arba defektų, atsiradusių dėl kokių nors Pardavėjo veiksmų ar jų nebuvimo, taip pat galinčių atsirasti normaliai naudojant Prekes galutinėje Prekių paskirties vietoje esančiomis sąlygomis. Jeigu

Sutartyje reikalavimai Prekėms nenustatyti, Prekės turi atitikti įprastus reikalavimus, t. y. turi turėti tų savybių, kurios pagal Sutartį būtinos Prekėms.

8.5. Prekės turi būti patiekiamos gamintojo pakuotėje (netaikoma, jei Prekės pagal savo pobūdį nėra įpakuojamos, ir (ar) jei perkama ne visa pakuotė). Pakuotė turi atitikti atsparumo pakrovimo ir iškrovimo darbams taikomus reikalavimus, siekiant apsaugoti Prekes nuo meteorologinių veiksnių įtakos Prekių gabenimo ir sandėliavimo metu, užtikrinti Prekių išsaugojimą jas gabenant.

8.6. Prekėms taikomas Gamintojo nurodytas garantinis terminas pradedamas skaičiuoti nuo Prekių ar jų dalies, jeigu Prekės tiekiamos dalimis, perdavimo Pirkėjo nuosavybėn dienos, t. y. Prekių perdavimo-priėmimo akto pasirašymo dienos.

8.7. Jei Prekių trūkumai pastebimi Prekių perdavimo-priėmimo metu, Pirkėjas turi teisę nepriimti Prekių. Apie pastebėtų Prekių trūkumus yra pažymima perdavimo-priėmimo akte, nurodant priimto sprendimo motyvus (jei įmanoma, nurodant ir priemones, kurių Pardavėjas privalo imtis, kad Prekių kokybė atitiktų Sutarties reikalavimus ir Prekių perdavimo-priėmimo aktas būtų pasirašytas).

8.8. Jei Prekių trūkumai pastebimi po Prekių perdavimo-priėmimo akto pasirašymo, bet ne vėliau kaip per Sutartyje nustatytą garantinį terminą, Pirkėjas raštu informuoja apie tai Pardavėją, nurodydamas, kad Pardavėjas per 5 (penkias) darbo dienas nuo Pirkėjo pranešimo apie trūkumų nustatymą išsiuntimo dienos privalo savo jėgomis ir lėšomis:

8.8.1. pašalinti trūkumus, arba

8.8.2. netinkamą Prekę(-es) pakeisti kita kokybiška Preke be jokių papildomų išlaidų Pirkėjui.

8.9. Pardavėjas privalo per 5 (penkias) darbo dienas savo sąskaita pašalinti visus Prekių perdavimo- priėmimo metu ir (ar) garantinio laikotarpio metu pastebėtus defektus, gedimus, trūkumus (toliau – trūkumai), kurie atsirado ne dėl Pirkėjo, ne dėl trečiųjų asmenų kaltės (išskyrus Pardavėjo samdomus subtiekėjus) ar ne dėl force majeure aplinkybių.

8.10. Pardavėjui per Sutartyje nustatytą terminą nepašalinus Prekių perdavimo-priėmimo metu ir (ar) garantinio laikotarpio metu nustatytų Prekių trūkumų arba nepakeitus trūkumų turinčių Prekių kokybiškomis, Pardavėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną bei atlygina Pirkėjo dėl to patirtus tiesioginius nuostolius tiek, kiek jų nepadengia netesybos. Pirkėjui pareiškus reikalavimą atlyginti patirtus nuostolius, netesybos įskaitomos į nuostolių atlyginimą.

8.11. Pardavėjas yra atsakingas už visus Prekių trūkumus nepriklausomai nuo to, ar jie buvo nurodyti pateiktų Prekių perdavimo-priėmimo akte, ar ne (t. y. tiek už akivaizdžius, tiek už paslėptus).

8.12. Pardavėjui per 5 (penkias) darbo dienas nepašalinus garantinio laikotarpio metu nustatytų Prekių trūkumų arba nepakeitus trūkumų turinčių Prekių kokybiškomis, ir kai dėl tokių trūkumų Prekės negali būti naudojamos pagal paskirtį, Pirkėjas turi teisę pašalinti trūkumus savo jėgomis arba pasitelkdamas trečiuosius asmenis, o Pardavėjas tokiu atveju apmoka Pirkėjo patirtas trūkumų šalinimo išlaidas.

8.13. Jei dėl Pardavėjo patiektų nekokybiškų Prekių sugadinamas Pirkėjo turimas turtas, neigiamai paveikiamos Pirkėjo sistemos, įrenginiai, statiniai ar pablogėja jų veikimas, Pardavėjas atlygina Pirkėjo išlaidas, susijusias su atsiradusių neigiamų pasekmių šalinimu, ir dėl to Pirkėjo patirtus tiesioginius nuostolius. Bendra pagal šią Sutartį Pardavėjo mokamų nuostolių atlyginimo ir netesybų (baudų ir delspinigių) suma negali viršyti 100 (šimto) procentų Sutarties bendros kainos.

8.14. Jei pagal Sutartį ir jos priedus nėra galimybės nustatyti neįvykdytų ir (ar) netinkamai įvykdytų sutartinių įsipareigojimų ar jų dalies kainos, arba Sutarties objektas yra nedalomas, tai yra objekto dalis ar įvykdytų įsipareigojimų dalis negali atlikti Pirkėjui reikalingų funkcijų, delspinigiai skaičiuojami nuo pradinės Sutarties vertės.

8.15. Pirkėjas turi teisę Prekes grąžinti Pardavėjui, jeigu trūkumų pašalinti negalima. Tokiu atveju atitinkamai sumažinama Prekių vertė tokių trūkumų turinčių Prekių verte. Pirkėjas taip pat turi teisę reikšti Pardavėjui reikalavimus, nurodytus Lietuvos Respublikos civilinio kodekso 6.334 straipsnyje. 8.16. Prekių trūkumais laikomi nustatyti neatitikimai Techninėje specifikacijoje nustatytiems reikalavimams ir teisės aktams, reglamentuojantiems Prekių kokybę ir (ar) tiekimą, taip pat kai Prekių negalima naudoti pagal jų tikslinę paskirtį.

8.17. Esant Pirkėjo abejonėms dėl Prekių kokybės perdavimo – priėmimo metu, Pirkėjas gali skirti nepriklausomą Prekių kokybės ekspertizę. Jei ekspertizės metu nustatoma, kad Prekės nekokybiškos – ekspertizės išlaidas apmoka Pardavėjas, jei Prekės kokybiškos – Pirkėjas. Šalys susitaria, kad tokios ekspertizės išvados joms bus privalomos.

8.18. Jei po Prekių perdavimo Pirkėjui dienos išryškėja paslėptų Prekių trūkumai, kurie atsirado ne dėl to, kad Pirkėjas pažeidė Prekių naudojimo ir/ar daiktų saugojimo taisykles, Pirkėjas per 5 (penkias) darbo dienas po pastebėjimo turi pranešti apie tokius neatitikimus Pardavėjui, nurodydamas protingą terminą, per kurį Pardavėjas turi Prekes su trūkumais pakeisti naujomis.

8.19. Pranešimas apie defektą perduodamas raštu.

# 9. Šalių atsakomybė

9.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

9.2. Jei Pardavėjas dėl savo kaltės nepatiekia Prekės nustatytu terminu, Pardavėjas, Pirkėjui pareikalavus, privalo sumokėti Pirkėjui 0,05 % dydžio delspinigius už kiekvieną uždelstą dieną, skaičiuojant nuo sutarties kainos, neįskaitant PVM, maksimalią delspinigių skaičiavimo ribą nustatant 10 % procentų nuo maksimalios Sutarties kainos.

9.3. Neatlikus mokėjimo nustatytais terminais, Pirkėjas, Pardavėjui pareikalavus, privalo sumokėti Pardavėjui 0,05 % dydžio delspinigius už kiekvieną uždelstą dieną, skaičiuojant nuo laiku neapmokėtos sumos, neįskaitant PVM, maksimalią delspinigių skaičiavimo ribą nustatant 10 % procentų nuo maksimalios Sutarties kainos. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

9.4. Kiekviena Šalis įsipareigoja atlyginti kitai Šaliai patirtus tiesioginius nuostolius ar išlaidas (tarp jų teismo ir pagrįstas advokatų išlaidas) dėl Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis joje numatytomis sąlygomis ir tvarka nutraukiama).

9.5. Jeigu Sutartis nutraukiama dėl Šalies kaltės, ji kitai Šaliai privalo sumokėti 10 (dešimt) proc. orientacinės sutarties kainos baudą, kuri Šalių susitarimu laikoma minimaliais patirtais nuostoliais, ir atlyginti visus nuostolius, kurių ši bauda nekompensuoja.

# 10. Nenugalimos jėgos aplinkybės (force majeure)

10.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.

Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

10.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

10.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai

Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

# 11. Konfidencialumo įsipareigojimai

11.1. Visa informacija, kurią Šalys sužinojo viena iš kitos Sutarties sudarymo ir jos vykdymo metu, yra laikoma konfidencialia ir gali būti atskleista trečiosioms šalims tik tuo atveju, kai tam yra įstatyminis pagrindas arba yra gautas išankstinis raštiškas kitos šalies sutikimas.

11.2. Konfidencialia informacija taip pat laikoma:

11.2.1. Elektronine forma, raštu ar kitu būdu išreikšta informacija, gauta vykdant Sutartį;

11.2.2. Duomenys, asmens duomenys, elektroniniai duomenys, archyvuota informacija ir kita informacija, paruošta Šalies darbuotojų.

11.3. Šalis, pažeidusi Sutartyje numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti 5000 (penkių tūkstančių) eurų be PVM baudą ir atlyginti visus kitos Šalies patirtus tiesioginius ir netiesioginius nuostolius, kiek jų nepadengia numatyta bauda.

# 12. Sutarties pakeitimai

12.1. Sutartis jos galiojimo laikotarpiu gali būti keičiama vadovaujantis Pirkimų įstatymo 97 straipsnio reikalavimais.

12.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita šalis motyvuotai atsako ne vėliau kaip per 5 (penkias) darbo dienas. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis.

# 13. Sutarties pažeidimas ir sutarties nutraukimas

13.1. Jei Šalis nevykdo ar netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:

13.1.1. reikalauti kitos Šalies vykdyti sutartinius įsipareigojimus;

13.1.2. reikalauti atlyginti nuostolius;

13.1.3. reikalauti sumokėti Sutartyje nustatytus delspinigius ir baudą;

13.1.4. nutraukti Sutartį;

13.1.5. taikyti kitus Lietuvos Respublikos teisės aktų nustatytus teisių gynimo būdus.

13.2. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Pardavėją, nutraukti sutartį, jeigu Pardavėjas iš esmės pažeidė Sutartį. Pardavėjo padarytas Sutarties pažeidimas laikomas esminiu, jeigu:

13.2.1. Tiekiamos Prekės neatitinka Sutartyje numatytų reikalavimų ir Pardavėjas neištaiso Prekių trūkumų per Sutartyje nustatytą terminą ir vėlavimas yra daugiau nei 30 (trisdešimt) kalendorinių dienų;

13.2.2. Pardavėjas nesilaiko nustatyto Prekių pristatymo termino ir vėlavimas nuo numatyto pabaigos termino yra daugiau nei 30 (trisdešimt) darbo dienų, arba

13.2.3. Pardavėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;

13.2.4. Pardavėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Pirkėjui tampa žinoma apie kitokį priverstinį Pardavėjo kreditorių teisių įgyvendinimą, galintį turėti esminės įtakos Pardavėjo galimybėms toliau vykdyti Sutartį ir (ar) dėl Pardavėjo yra priimamas ir įsiteisėja apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus;

13.2.5. Pardavėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;

13.2.6. jei Pardavėjas, Subtiekėjui išreiškus norą pasinaudoti tiesioginio atsiskaitymo galimybe, atsisako arba be pateisinamų Pardavėjas dėl savo kaltės negali ir (arba) atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės;

13.2.7. yra kitos aplinkybės, numatytos Lietuvos Respublikos civilinio kodekso 6.217 straipsnyje.

13.3. Pardavėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Pirkėją, nutraukti Sutartį, jeigu Pirkėjas ilgiau kaip 90 dienų nemoka už pristatytas kokybiškas Prekes.

13.4. Tiek viena, tiek kita šalis turi teisę nutraukti Sutartį netaikant įspėjimo termino, jei kita šalis paskelbta bankrutuojančia.

13.5. Sutartis gali būti nutraukta raštišku abiejų Šalių sutarimu.

# 14. Ginčų nagrinėjimo tvarka

14.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

14.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims per 30 (trisdešimt) kalendorinių dienų nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių sutarimu, sprendžiami kompetentingame Lietuvos Respublikos teisme.

# 15. Baigiamosios nuostatos

15.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

15.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

15.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

15.4. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią

– po vieną kiekvienai Šaliai.

15.5. Sutarties priedai:

15.5.1. Priedas Nr. 1 „Pardavėjo pasiūlymas“.

15.6. Laikoma, kad sutartis su priedais yra vienas kitą papildantys dokumentai ir esant neatitikimui tarp dokumentų, pirmumas teikiamas sekančiai: Sutartis, Pardavėjo pasiūlymas.

# 16. Šalių adresai, rekvizitai ir parašai

|  |  |
| --- | --- |
| Pirkėjas  UAB „Alytaus šilumos tinklai“  Juridinio asmens kodas 149947714  PVM mokėtojo kodas LT499477113  Pramonės g. 9, LT-62175, Alytus  A. s LT07 7290 0000 1146 7819,  AB „Citadelė“ bankas  Tel. +370 700 04300  El. paštas: info@alytausst.lt    Generalinis direktorius  Mindaugas Nevardauskas | Pardavėjas  UAB „Axioma servisas“  Juridinio asmens kodas 304602530  PVM mokėtojo kodas LT100011106311  Ozo g. 12A-1, LT-08200, Vilnius  A.S.: LT02 2140 0300 0401 2016  Luminor Bank AS  Tel. (+370 5) 239 49 49  El. paštas: service@axs.eu    Generalinis direktorius  Artūras Lopeta |

A.V. A.V.